Notum sit omnibus istud legentibus quod domnus Hugo Ambianensis, prius monachus Cluniacensis, postea archiepiscopus Rothomagensis, cum habitum monasticae conversationis Cluniaci acciperet, donavit Deo et Marciniacensi monasterio, pro salute animae suae, parrochialem ecclesiam de Pennis, cum aliis suis adjacentibus ecclesiis et decimis, sub censu duarum marcarum et dimidia. Procedente itaque tempore, de reddendo censu orta est querela, inter domnum priorem Marciniaci et priorem Abbatisvillae, qui censum illum annuation persolvebat, adeo dura ut non potuisset pacificari nisi a domno abbate Cluniacensi. Praesente igitur praefato priore Marciniaci et quoddam fratre qui partes prioris Abbatisvillae agebat, ego frater Petrus, humilis Cluniacensis abbas, hunc pacis modum inter utrumque constitui ut, omni occasione remota querelandi in perpetuum, prior Bithinin Abbatisvillae per singulos annos usque in perpetuum, per proprium nuncium tres marcas, ad pondus de bono argento, priori Marciniaci persolveret; tempus autem persolvendi censum constitutum inter Pentecosten et principium (lacune) Duranno sacristae et aliis, anno ab incarnatione Domini millesimo centesimo quadragesimo quarto.